Teenuse osutamise leping nr 959

Tartu	13.06.2024

1. 	Lepingu osapooled
1.1	Kaitsevägi, registrikood 70008641, asukoht Juhkentali 58, Tallinn, mida esindab Kaitseväe Akadeemia ülem brigaadikindral Vahur Karus (edaspidi „tellija“ või „KVA“). 
1.2	Pakker Avio AS, registrikood 10244223, asukoht Lennu 44, Reola (edaspidi „täitja'“), mida esindab vastutav juht Enn Eelmets.
„Tellija“ ja „täitja“ võivad edaspidi olla tekstis koos „pooled“ ja eraldi „pool“.

2.	Lepingu dokumendid 
2.1	Lepingu dokumendid koosnevad lepingust ja selle lisast (lisatud). 
2.2	Lisana tuuakse välja kadettide nimekiri.
2.3	Kõik lepingus toodud kohustused ja tingimused on pooltele siduvad.

3.	Lepingu objekt
3.1	Lepingu objektiks on KVA kadettide tutvumislennud kokkulepitaval perioodil ja mahus. 
3.2	Tutvumislennuks peetakse lennukoolitusorganisatsiooni läbiviidavat tutvustavat lendu, mille juurde kuulub eelnev briifing.
3.3	Tutvumislendude grupis on kokku 15 kadetti. 
3.4	Lennud toimuvad lennukiga Cessna-172.
3.5	Lennud toimuvad ajavahemikul 11.06.−26.06.2024.
3.6	Lennud viiakse läbi stardi ja maandumisega Tartu lennuväljal.

4.	Poolte kohustused
4.1.	Täitja kohustub:
4.1.1	tagama tegutsemist lubava sertifikaadi kehtivuse, tutvumislendudeks sobilike lennukite olemasolu, nende kindlustuse kehtivuse ja lennukõlblikkuse ning instruktorite olemasolu;
4.1.2	teostama tellija kadettidele tutvumislennud kokkulepitud ajavahemiku jooksul;
4.1.3	tagama tutvumislendude vältel lennuohutuse ja täitma kehtivaid lennuohutust puudutavaid õigusakte;
4.1.4	tellijat viivitamatult informeerima võimalikest tutvumislendude läbiviimist takistavatest teguritest.
4.2.	Tellija kohustub:
4.2.1	tagama kadettide osalemise tutvumislendudel;
4.2.2.	tasuma täitjale vastavalt lepingus sätestatule.

5.	Tutvumislendude maksumus ja arveldamise kord
5.1	Ühe tutvumislennu maksumus on 180,33 eurot. Hinnale lisandub käibemaks. Hind sisaldab tutvumislennule eelnevat briifingut.
5.2	Tutvumislendude kogumaksumus 15 kadetile on 3300 eurot, milles sisaldub käibemaks. Hinnas sisalduvad kõik teenuse osutamiseks vajalikud kulud.
5.3	Täitja esitab tellijale arve teostatud teenuse eest pärast teenuse täiemahulist läbi viimist.
Tellija tasub arve 14 tööpäeva jooksul.

6.	Kohaldatav õigus ja vaidluste lahendamine
6.1	Lepinguga reguleerimata küsimustes kohaldatakse Eesti Vabariigi seadusi ja õigusakte.
6.2.	Pooled seavad eesmärgiks lahendada lepingust tulenevad vaidlused pooltevaheliste läbirääkimiste teel. Kui läbirääkimistel kokklepet ei saavutata, lahendatakse vaidlused Eesti Vabariigi seadusandluses ettenähtud korras Tartu Maakohtus.

7.	Lepingu muutmine ja lõpetamine
7.1.	Leping jõustub selle allkirjastamisega poolte poolt ja kehtib kuni kõigi lepingus kokku lepitud kohustuste täitmiseni.
7.2	Lepingut võivad pooled muuta kirjaliku kokkuleppe sõlmimise teel.

8.	Lõppsätted
8.1	Lepingu täitmise keel on eesti keel.
8.2	Kõik lepingu täitmisega seotud teated ja avaldused tuleb esitada teisele poolele kirjalikus vormis teise poole poolt avaldatud kontaktaadressil või e-posti aadressil. Teade loetakse kätte saaduks, kui vastaspool on kinnitatud vastamise kättesaamist või postitamisest on möödunud kolm tööpäeva.
8.3	Kontaktisikute muutumisel tuleb sellest viivitamatult teist poolt kirjalikku taas esitamist võimaldavas vormis teavitada.

Poolte andmed

Tellija	Täitja
Kaitsevägi	Pakker Avio AS
reg. nr. 70008641	reg. nr. 10244223
Juhkentali 58	Lennu 44, Reola
15007 Tallinn	61707 Tartu maakond

Kontaktisik: Anneli Kajamaa	Kontaktisik: Piret Prääts
Tel. +372 510 1015	Tel: +372 5303 4252
E-post: anneli.kajamaa@mil.ee	E-post: piret@pakkeravio.ee

[ allkirjastatud digitaalselt ]
		[ allkirjastatud digitaalselt ]
	
Vahur Karus		Enn Eelmets	
Brigaadikindral

Lisa
Teenuse osutamise lepingu
nr 959 juurde

Kadettide nimekiri:

1.	Henno Sotter
2.	Marti Giorgadze
3.	Margus Žukovits
4.	Rain Lääne
5.	Oliver Pikk
6.	Deevid Hrjaštšikov
7.	Tambet Tõnisson
8.	Harald Jürgenson
9.	Janely Havi
10.	Marko Martin 
11.	Artur Vink
12.	Aarne-Alvar Jõgiaas
13.	Deiro Jazepov
14.	Torm Vatsfeld
15.	Martin Kivimäe